《木芙蓉》
明代·管讷

渚宫仙子耐清寒，笑倚西风脸渥丹。绛节三朝琼作佩，霓裳一渥翠为盘。

夜霜渔屋灯前见，秋水人家画里看。可惜繁华易惆怅，锦官城上夕阳残。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。